38-årige Brian Bo Larsen blev torsdag eftermiddag idømt syv års fængsel for to bankrøverier i september måned. Det fortæller Nordjyske. D. 14. september røvede han Østjyske Bank i Hadsund, bevæbnet med et koben og en pistol. Her affyrede han et skud op i luften, da to ansatte fulgte efter ham ud af banken. Han slap dog kun væk med få hundrede kroner. Ti dage senere røvede han Spar Nord Bank i Støvring. Her truede han de ansatte med pistolen til at udlevere 300.000 kroner og slog også en ansat på skulderen. Efter røveriet blev han overmandet af to bankansatte, to politimænd og en landmand, da han stak af på cykel. Det er mandens femte dom for røveri.

Opsummering:
38-årig mand skal syv år i fængsel for at have begået to bankrøverier med skarpladt pistol.